दासिमाव हादराव कर’ना भाइरासनि साग्लोबसारनायनि अनजिमाया 2 कौटि 90 लाख 88 रोजा 176 जाहैबाय। बेनि गेजेराव 3 लाख 53 रोजा 557 सुबुंफोरा गाव गावनि जिउखौ खोमाना लानो गोनां जाबाय। बेजों लोगोसेनो हादराव 24 घन्टानि गेजेराव 1.59 लाखनिफ्राय बांसिन सुबुंफोरा गाहामाव फैदों। दासिमाव हादराव कर’ना भाइरासनि गोहोमनिफ्राय गाहामाव फैफिन्नाय सुबुंफोरनि अनजिमाया 2 कौटि 74 लाख 96 रोजा 198 जाहैबाय आरो 12 लाख 38 रोजा 421 सन्देरजानायफोरा फाहामथाय लागासिनो दं।